KOMVII SS IONEN FOR DE EUROPÆISKE FÆLLESSKABER 
K0M(93) 150 endelig udg. 
Bruxelles, den 7. april 1993 
Forslag t i I 
RÅDETS FORORDNING (EØF) 
om ændring af forordning (EØF) nr. 1784/77 
om certificering af humle 
(forelagt af Kommissionen) 
-s\-
BEGRUNDELSE 
Det foreslås Rådet at vedtage dette udkast til forordning om ændring af 
forordning (EØF) nr. 1784/77 om certificering af humle. 
Isomeret humlepulver og en lang række andre nye isomere humleprodukter har (som 
alle humleekstrakter) mistet de fleste iboende kendetegn for de sorter, de er 
fremstillet af, hvorfor det selv med avanceret laboratorieudstyr er umuligt at 
identificere deres oprindelse. Det foreslås derfor at optage produkterne på 
listen over undtagelser i forordning (EØF) nr. 1784/77. 
På det tidligere DDR's oråde certificeres humle af tekniske grunde traditionelt 
efter forarbejdning til granulat, hvilket ikke er i overensstemmelse med 
EF-bestemmelserne. Gennemførelsen af nye investeringer kræver dog en længere 
periode end den oprindeligt fastsatte. Det foreslås derfor at udsætte datoen for 
anvendelse af overgangsforanstaltninger i humlesektoren efter Tysklands forening 
til den 31. december 1995. 
Udkastet til forordning medfører ingen direkte udgifter for EF-budgettet. 
Udkastet får ingen følger for små og mellemstore virksomheder. 
RÅDETS FORORDNING (EØF) Nr. 
af 
om ændring af forordning (EØF) nr. 1784/77 
om certificering af humle 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, 
under henvisning til Rådets forordning (EØF) nr. 1696/71 af 26. juli 1971 om den 
fælles markedsordning for humle(1), senest ændret ved forordning (EØF) 
nr. 3124/92(2), særlig artikel 2, stk. 4, 
under henvisning til forslag fra Kommissionen(3), og 
ud fra følgende betragtninger: 
I forordning (EØF) nr. 1784/77(4), senest ændret ved forordning (EØF) 
nr. 1605/9l(5), præciseres det, på hvilket trin certificering skal finde sted, 
og det fastlægges, under hvilke omstændigheder basisprodukter af humle kan 
underkastes en supplerende forarbejdning; 
isomeret humlepulver og en lang række nye isomere produkter, der anvendes lige 
før eller lige efter gæringsfasen, og som ud fra deres kemiske sammensætning 
befinder sig mellem isomeret humlepulver og isomere humleekstrakter, har opnået 
en vis betydning på markedet, men deres stilling er ikke entydig med hensyn til 
certificering, hvilket vanskeliggør deres afsætning; disse produkter har som alle 
isomere humleekstrakter mistet de fleste iboende kendetegn for de sorter, de er 
fremstille, af, hvorfor det selv med avanceret laboratorieudstyr er umuligt at 
identificere deres oprindelse; produkterne bør derfor optages på listen over 
undtagelser i forordning (EØF) nr. 1784/77; 
(1) EFT nr. L 175 af 4. 8.1971, s. 1. 
(2) EFT nr. L 313 af 30.10.1992, s. 1. 
(3) EFT nr. C 
(4) EFT nr. L 200 af 8. 8.1977, s. 1. 
(5) EFT nr. L 149 af 14. 6.1991, s. 14. 
- 2 -
på det tidligere DDR's område behandles humle efter høsten traditionelt på en 
anden måde end i det øvrige EF; rensning og den første tørring af kopperne 
foretages på mange humlebedrifter samtidigt med formaling og presning til 
granulat, da det ikke er muligt at adskille de to etaper med det eksisterende 
materiel; processen er dog ikke i overensstemmelse med EF-bestemmelserne, der 
kræver, at humlen certificeres inden yderligere forarbejdning; for at give 
producenterne mulighed for at sprede deres investeringer over en passende 
periode, bør der fastsættes en længere overgangsperiode end den, der er fastsat 
i Kommissionens forordning (EØF) nr. 2239/91 om overgangsforanstaltninger i 
humlesektoren efter Tysklands forening^), der udløb den 31. december 1992 -
UDSTEDT FØLGENDE FORORDNING: 
Artikel 1 
I forordning (EØF) nr. 1784/77 foretages følgende ændringer: 
1. I artikel 1: 
a) Artikel 1, stk. 1, affattes således: 
" Denne forordning gælder for de i artikel 1 i forordning (EØF) 
nr. 1696/71 omhandlede produkter, høstet inden for Fællesskabet eller 
fremstillet af sådanne produkter, som er høstet inden for Fællesskabet 
eller indført fra tredjelande i overensstemmelse med artikel 5 i samme 
forordning, dog med undtagelse af: 
a) humle høstet på et bryggeris egne dyrkningsarealer og anvendt af 
dette i uforarbejdet eller forarbejdet stand 
b) isomere humleekstrakter 
c) isomeret humlepulver 
e) isomere humleprodukter på en liste, der skal fastlægges nærmere 
efter proceduren i artikel 19 i forordning (EØF) nr. 1696/71 
e) produkter afledt af humle og forarbejdet for et bryggeris regning i 
henhold til kontrakt, under forudsætning af at disse produkter 
anvendes af bryggeriet selv 
f) humle og produkter afledt af humle, i små pakninger beregnet til 
salg til privatpersoner til eget brug. 
(6) EFT nr. L 204 af 27. 7.1991, s. 14. 
- 3 -
De i litra a) til f) omhandlede produkter skal underkastes en endnu 
ikke fastlagt kontrol." 
b) I artikel 1, stk. 3, indsættes: 
"Uanset nævnte frister kan humle, der dyrkes på det tidliger DDR's 
område og tilberedes og forarbejdes på de humleproduktionssteder, der 
er omhandlet i bilaget til denne forordning, indtil den 31. december 
1995 certificeres efter humlens forarbejdning til granulat, men inden 
anden forarbejdning, for så vidt det kan garanteres, at 
minimumsafsætningskravene i bilaget til forordning (EØF) nr. 890/78 
overholdes. Humlegranulat, der er fremstillet på nævnte 
produktionssteder, certificeres på certificeringscentrene på det 
tidligere DDR's område." 
2. Bilaget til denne forordning indsættes som bilag til forordning 
(EØF) nr. 1784/77. 
Artikel 2 
Denne forordning træder i kraft på syvendedagen efter offentliggørelsen i 
De Europæiske Fællesskabers Tidende. 
Artikel 1, nr. 1, litra b), anvendes dog fra den 1. januar 1993. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget . Luxembourg, den På Rådets vegne 
Formand 
- 4 -
BILAG 
Bedrifter, hvor certificering kan foretages efter forarbejdning til granulat: 
LAND SACHSEN: Borthen 
Stockhausen 
Kohren-Sablis 
LAND SACHSEN-ANHALT: Rottmersleben 
Irrleben 
Osterweddingen 
Langenweddingen 
Oschersleben 
Harsleben 
LAND THURINGEN: GroBfahner 
Bad Tennstedt 
Grâfentonna 
Heringen 
Nordshausen 
Staufifurt 
KindelbrUck 
GroJibrembach 
Westerengel 
Grofienehrich 
Hohenebra 
ISSN 0254-1459 
KO M (93) 150 endelig udg. 
DOKUMENTER 
DA 03 
Katalognummer : CB-CO-93-175-DA-C 
ISBN 92-77-54526-7 
Kontoret for De Europæiske Fællesskabers Officielle Publikationer 
L-2985 Luxembourg